wannaphong/clean_thaiwikipedia huggingface dataset:
# พรรคภารตียชนตา
พรรคภารตียชนตา (ภารตีย ชนตา ปารฺตี; ,) เป็นพรรคการเมืองอินเดียหนึ่งในสองพรรคใหญ่คู่กับพรรคคองเกรสแห่งชาติอินเดีย (Indian National Congress) นับตั้งแต่ ค.ศ. 2014 พรรคนี้เป็นพรรคที่ปกครองประเทศอินเดียภายใต้การนำของนเรนทระ โมที นายกรัฐมนตรีอินเดียที่ยังดำรงตำแหน่งอยู่ พรรคภารตียชนตาเป็นกลุ่มการเมืองฝ่ายขวา และมีนโยบายในอดีตที่สะท้อนถึงแนวคิดชาตินิยมฮินดูแบบดั้งเดิม โดยมีอุดมการณ์และการจัดระเบียบพรรคที่เชื่อมโยงกับกลุ่มราษฏรียสวยัมเสวกสังฆ์ (RSS) อย่างใกล้ชิด  พรรคภารตียชนตามีสมาชิกในรัฐสภาอินเดียและสภาระดับรัฐมากที่สุด

พรรคภารตียชนตานั้นมีที่มาจากกลุ่มภารตียชนสังฆ์ (Bharatiya Jana Sangh) ซึ่งศยามา ประสาท มุขัรชี (Syama Prasad Mukherjee) ก่อตั้งขึ้นใน ค.ศ. 1951 และหลังการประกาศสถานการณ์ฉุกเฉินใน ค.ศ. 1977 กลุ่มภารตียชนสังฆ์รวมตัวกับกลุ่มการเมืองอื่นอีกหลายกลุ่มเข้าเป็นพรรคชนตา (Janata Party) และเอาชนะพรรคคองเกรสแห่งชาติอินเดียในการเลือกตั้งทั่วไป ค.ศ. 1977 ได้อยู่ในอำนาจสามปี จึงยุบพรรคลงใน ค.ศ. 1980 และสมาชิกบางคนได้หันเหมาก่อตั้งพรรคภารตียชนตาในที่สุด แม้หนทางการเมืองแรกเริ่มไม่ราบเรียบ พรรคภารตียชนตาเริ่มเข้มแข็งขึ้นหลังจากเกิดความเคลื่อนไหวรามชันมภูมิ (Ram Janmabhoomi) ครั้นเมื่อได้ชัยชนะในการเลือกตั้งระดับรัฐ ทั้งมีผลงานดีขึ้นในการเลือกตั้งระดับชาติ พรรคภารตียชนตาก็กลายเป็นพรรคการเมืองที่ใหญ่สุดในรัฐสภาเมื่อ ค.ศ. 1996 แต่ก็ยังมิอาจครองเสียงข้างมากในสภาล่าง ทั้งรัฐบาลที่จัดตั้งก็อยู่ได้เพียง 13 วัน

เมื่อมีการเลือกตั้งทั่วไปใน ค.ศ. 1998 กลุ่มการเมืองที่เรียก พันธมิตรประชาธิปไตยแห่งชาติ (National Democratic Alliance) ซึ่งมีพรรคภารตียชนตาเป็นผู้นำนั้น สามารถจัดตั้งรัฐบาลภายใต้การนำของนายกรัฐมนตรีอฏัล พิหารี วาชเปยี (Atal Bihari Vajpayee) แต่ก็ดำรงอยู่ได้เพียงหนึ่งปี ก็มีการเลือกตั้งใหม่ นายกรัฐมนตรีวาชเปยีสามารถนำรัฐบาลชุดใหม่และอยู่ในตำแหน่งได้ครบวาระ นับเป็นรัฐบาลชุดแรกที่มิได้มาจากพรรคคองเกรสแห่งชาติอินเดียและสามารถอยู่ครบวาระ ครั้นมีการเลือกตั้งทั่วไปใน ค.ศ. 2004 พันธมิตรประชาธิปไตยแห่งชาติแพ้พ่ายอย่างมิได้คาดคิด พรรคภารตียชนตาจึงตกเป็นฝ่ายค้านในรัฐสภาถึงสิบปี จนมีการเลือกตั้งทั่วไปใน ค.ศ. 2014 นเรนทระ โมที (Narendra Modi) นำพาพรรคภารตียชนตาไปสู่ชัยชนะอันท่วมท้น และได้เป็นนายกรัฐมนตรีจัดตั้งรัฐบาลที่มาจากพันธมิตรประชาธิปไตยแห่งชาติซึ่งเวลานั้นมีสมาชิกเป็นผู้ว่าการรัฐในอินเดียถึง 16 รัฐ นับตั้งแต่เดือนธันวาคม ค.ศ. 2022

อุดมการณ์อย่างเป็นทางการของพรรค คือ มนุษยนิยมบริบูรณ์ (integral humanism) ตามที่ทีนทยาล อุปาธยายะ (Deendayal Upadhyaya) กำหนดขึ้นเป็นครั้งแรกใน ค.ศ. 1965 พรรคยังสนับสนุนแนวคิดอนุรักษนิยมเชิงสังคม (social conservatism) และมีนโยบายต่างประเทศที่ตั้งอยู่บนหลักชาตินิยม แผนการสำคัญของพรรค คือ การยกเลิกสถานะพิเศษของรัฐชัมมูและกัษมีร์ การสร้างวัดพระรามในเมืองอโยธยา และการบังคับใช้ประมวลกฎหมายแพ่งที่เป็นระเบียบเดียวกันทั่วประเทศ แต่กิจการเหล่านี้ยังมิได้ริเริ่มในรัฐบาลใด ๆ ของพรรคนับแต่ ค.ศ. 1998 สืบมา เพราะหันไปเน้นนโยบายเศรษฐกิจแบบเสรีนิยมใหม่อย่างกว้างขวางซึ่งให้ความสำคัญอันดับต้นแก่โลกาภิวัตน์และความเติบโตทางเศรษฐกิจยิ่งกว่าสวัสดิการสังคม
# กรอจแบนด์
กรอจแบนด์ (, คำผสมระหว่าง "garage" กับ "band") เป็นการ์ตูนทีวีแอนิเมชันของประเทศแคนาดาซีรีส์แอนิเมชัน สร้างขึ้นโดย Todd Kauffman และ Mark Thornton ผลิตโดย Fresh TV และ Neptoon Studios ส่วนแอนิเมชันโดย Elliott Animation ร่วมมือกับ FremantleMedia Enterprises ซีรีส์เปิดตัวในวันที่ 10 มิถุนายน ค.ศ. 2013 ในสหรัฐ 5 กันยายน ค.ศ. 2013 ในแคนาดา และ 21 เมษายน ค.ศ. 2014 ในสหราชอาณาจักร จัดการผลิตโดย Tom McGillis และ Jennifer Pertsch ผู้สร้างแฟรนไชส์แอนิเมชันเรียลลิตีชื่อดัง Total Drama

เนื้อเรื่องย่อ

ตัวละคร
กรอจแบนด์
 Corey Jaron Riffin (ให้เสียงโดย Lyon Smith) – ได้ชื่อตามนักดนตรีชาวแคนาดาคอรีย์ ครูว์
 Laney Penn (ให้เสียงโดย Bryn McAuley) – ชื่อของเธอเป็นการเล่นคำจากเพลงที่มีชื่อเสียงของวงบีเทิลส์ชื่อ Penny Lane
 Kin Kujira (ให้เสียงโดย Sergio Di Zio) 
 Kon Kujira (ให้เสียงโดย Tim Beresford) – ทั้งเขาและพี่/น้องชายได้ชื่อจากคิงคอง และนามสกุลมาจาก Gojira ซึ่งเป็นชื่อภาษาญี่ปุ่นของก็อดซิลลา

เดอะนิวแมนส์
เดอะนิวแมนส์เป็นวงคู่แฝดสลับเพศของกรอจแบนด์ ถือเป็นคู่แข่งของกรอจแบนด์ และมักแข่งขันกับพวกเขาในงานต่าง ๆ หรือในการประกวด วงตั้งชื่อตาม Newman จาก Seinfeld เสียงพากย์คือเสียงเดียวกันกับกรอจแบนด์
 Carrie Beff – คู่แฝดของ Corey
 Larry (Lenny) Nepp – คู่แข่งเปลี่ยนเพศของ Laney
 Kim Kagami – คู่แข่งเปลี่ยนเพศของ Kin
 Konnie Kagami – คู่แข่งเปลี่ยนเพศของ Kon

ตัวละครอื่น ๆ
 Katrina "Trina" Riffin (ให้เสียงโดย Alyson Court)
 Bernadette "Mina" Beff (ให้เสียงโดย Denise Oliver) – เธอเป็นพี่สาวของ Carrie นามสกุลเป็นการเล่นคำจากวลี "BFF" หรือ "Best Friends Forever"
 Nick Mallory (ให้เสียงโดย by Graeme Cornies) – เขาได้รับการตั้งชื่อตาม Nick Moore และ Mallory Keaton สองตัวละครจากซิตคอม Family Ties
 Kate Persky และ Allie Day (ให้เสียงโดย Addison Holley และ Madelyn May ตามลำดับ)
 Mayor Mellow (ให้เสียงโดย Kedar Brown)
 Buzz Newsworthy และ Chance Happening (ให้เสียงโดย Dwayne Hill และ Julie Lemieux ตามลำดับ)

รับเชิญ
 Barney (ให้เสียงโดย Rob Tinkler)
 Party Danimal (ให้เสียงโดย Christian Potenza)
 Captain Tighty Whitey (ให้เสียงโดย Rob Tinkler) 
 G'ORB (ให้เสียงโดย Rob Tinkler)
Chloe Penn (ไม่มีบทพูด) – ผู้ร่วมสร้าง Todd Kauffman ยืนยันว่าเธอเป็นพี่สาวของ Laney อย่างไม่เป็นทางการ
# ไฮน์ริช มึลเลอร์ (เกสตาโพ)
ไฮน์ริช มึลเลอร์  เป็นตำรวจชาวเยอรมันในช่วงสาธารณรัฐไวมาร์และนาซีเยอรมนี เขาได้เป็นผู้บัญชาการของ เกสตาโพ หน่วยตำรวจลับของนาซีเยอรมนี และเป็นผู้มีส่วนเกี่ยวข้องในการทำฮอโลคอสต์ชาวยิว เขามีชื่อเรียกว่า "เกสตาโพมึลเลอร์" เมื่อไม่ให้สับสนกับนายพลในหน่วยเอ็สเอ็สอีกคนที่ชื่อ ไฮน์ริช มึลเลอร์ เหมือนกัน เขาถูกพบเห็นครั้งสุดท้ายในคืนวันที่ 1 พฤษภาคม ค.ศ. 1945 ที่ ฟือเรอร์บุงเคอร์ ในกรุงเบอร์ลิน หนึ่งวันหลังฮิตเลอร์เสียชีวิต และไม่มีผู้ใดพบเห็นอีกเลย 

เขาเป็นเจ้าหน้าที่ตัวเป้งของนาซีที่ไม่ถูกจับกุมหรือยืนยันว่าตายแล้วหรือไม่ มีสมมติฐานว่าเขาอาจจะฆ่าตัวตายหรือถูกฆ่าระหว่างที่โซเวียตบุกเบอร์ลินและไม่ถูกพบศพ หรือไม่เขาก็อาจหลบหนีจากเบอร์ลินได้สำเร็จและไปกบดานอยู่ในทวีปอเมริกาใต้ หรือไม่ก็เขาอาจได้รับการช่วยเหลืออำพรางตัวตนโดยสหรัฐหรือโซเวียตตลอดช่วงสงครามเย็น และไม่เคยถูกเปิดเผย ทั้งนี้ ในปีค.ศ. 2001 เอกสารสับของซีไอเอเกี่ยวกับมึลเลอร์ได้ถูกเผยแพร่ ในเอกสารดังกล่าวระบุว่าซีไอเอไม่สามารถหาตัวหรือพบร่องรอยใดๆของมึลเลอร์เลยหลังสงคราม
# พระเจ้าราชวรวงศ์เธอ พระองค์เจ้าเณร
พระเจ้าราชวรวงศ์เธอ พระองค์เจ้าเณร (พ.ศ. 2343 — พ.ศ. 2396) เป็นพระราชโอรสพระองค์ที่ 41 ในสมเด็จพระบวรราชเจ้ามหาสุรสิงหนาท ที่ประสูติแต่เจ้าจอมมารดาไผ่

พระประวัติ
พระเจ้าราชวรวงศ์เธอ พระองค์เจ้าเณร ประสูติเมื่อพ.ศ. 2343 เป็นพระราชโอรสในสมเด็จพระบวรราชเจ้ามหาสุรสิงหนาท ที่ประสูติแต่เจ้าจอมมารดาไผ่

พระเจ้าราชวรวงศ์เธอ พระองค์เจ้าเณร สิ้นพระชนม์ในรัชสมัยพระบาทสมเด็จพระจอมเกล้าเจ้าอยู่หัว เมื่อพ.ศ. 2396 พระชันษา 53 ปี ทรงเป็นต้นราชสกุลนีรสิงห์

พระโอรสและพระธิดา
พระเจ้าราชวรวงศ์เธอ พระองค์เจ้าเณร มีพระโอรส 5 องค์ พระธิดา 1 องค์คือ
 หม่อมเจ้าชายดิศ นีรสิงห์
 หม่อมเจ้าชายสิงห์ นีรสิงห์ (พ.ศ. 2382 - 21 เมษายน พ.ศ. 2432)
 หม่อมเจ้าชายแย้ม นีรสิงห์
 หม่อมเจ้าหญิงมรกฎ นีรสิงห์
 หม่อมเจ้าชายแฉ่ง นีรสิงห์ (ไม่มีข้อมูล - 30 มีนาคม พ.ศ. 2452)
 หม่อมเจ้าชายช้าง นีรสิงห์ (พ.ศ. 2409 - 7 ธันวาคม พ.ศ. 2444)

 พระอิสริยยศ 
 พระเจ้าหลานเธอ พระองค์เจ้าเณร (พ.ศ. 2343 — พ.ศ. 2399)
 พระเจ้าวรวงศ์เธอ พระองค์เจ้าเณร (พ.ศ. 2399 — พ.ศ. 2430)
 พระเจ้าบวรวงศ์เธอ พระองค์เจ้าเณร (พ.ศ. 2430 — 15 กรกฎาคม พ.ศ. 2454)
 พระเจ้าราชวรวงศ์เธอ พระองค์เจ้าเณร (15 กรกฎาคม พ.ศ. 2454 เป็นต้นไป)
# ฮิลลารี ฟิชเชอร์
ฮิลลารี ฟิชเชอร์ (, เกิด 5 มีนาคม ค.ศ. 1985) เป็นนายแบบชาวอเมริกัน จากรัฐจอร์เจีย

 ผลงาน 
 Miss Sport Football 2011
 Miss Playboy Club Of The Year 2011
 Face Of Playboy Intimates 2010
 Miss Sunset Tan 2009
 Playboy Cyber Girl Of The Month - 2009
 Playboy Cyber Girl Of The Week -  2009
 Playboy's Top 10 Supermodels 2009
 Top 4 Miss Hawaiian Tropics US Finals 2007
 Miss Hawaiian Tropic South Carolina 2007
# เบลก ลี
เบลก ลี (31 สิงหาคม ค.ศ. 1987) เป็นนักแสดงชายชาวอเมริกัน

 ผลงาน 

 ภาพยนตร์ 
ปีเรื่อง 2015  I Am Michael  2016  The Wedding Party 

 ละครโทรทัศน์ 
 ปีเรื่อง 2009  Parks and Recreation  2011  Friends with Benefits  2014  Mixology  2015  Mix  2015  The Astronaut Wives Club  2016  Good Fortune  2016  Angie Tribeca  2017  Wisdom of the Crowd
# ทไวนิงส์
ทไวนิงส์  เป็นชื่อบริษัทชาจากอังกฤษ มีฐานการผลิตในแอนโดเวอร์ แฮมป์เชอร์ อยู่ภายใต้การบริหารของ Associated British Foods เครื่องหมายการค้าของทไวนิงส์นั้นเป็นเครื่องหมายการค้าที่ถูกใช้มานานที่สุดในโลกและยังคงใช้มาจนถึงปัจจุบันWinn, Christopher (2007). I Never Knew That About London. Ebury Press. ISBN 978-0-09-191857-6.

 ประวัติ 
ผู้ก่อตั้งบริษัททไวนิงส์คือ โทมัส ทไวนิงส์ เขาได้เปิดร้านชาแห่งแรกของสหราชอาณาจักร บนถนน strand ในกรุงลอนดอนเมื่อ ค.ศ.1706 และยังคงเปิดกิจการมาจนปัจจุบัน
ตราสัญลักษณ์ของทไวนิงส์ได้ถูกใช้มาตั้งแต่ปี 1787 กลายเป็นตราสัญลักษณ์ที่ถูกใช้ยาวนานที่สุดในโลกและยังคงใช้มาจวบจนปัจจุบัน"History of the Twinings Tea Company". Twinings. Retrieved 13 February 2018.
# ระหัส ราชคำ
ระหัส ราชคำ หรือ กบ แท็กซี่ (เกิด 9 พฤษภาคม พ.ศ. 2511) เป็นนักร้อง, นักดนตรี, นักแต่งเพลง และอดีตสมาชิกในตำแหน่งมือกีตาร์และนักร้องนำของวงแท็กซี่

กบ เริ่มเข้าสู่วงการเพลงจากการทำงานเบื้องหลังด้านการแต่งทำนองและเรียบเรียงให้กับค่ายอาร์เอส ก่อนจะย้ายมาอยู่กับจีเอ็มเอ็ม แกรมมี่และมีชื่อเสียงโด่งดังอย่างมากในช่วงที่เป็นนักร้องนำให้กับวงแท็กซี่ โดยมีผลงานเพลงที่ได้รับความนิยมร่วมกับวงแท็กซี่ เช่น นานี่น่าว, นางฟ้ากับควาย, อรวรรณ, ร้องไห้ทำไม, คิดถึงฉันไหมเวลาที่เธอ..., ก้อนเนื้อที่ยังรักเธอ โดยในปี พ.ศ. 2549 หลังจากสมาชิกในวงแท็กซี่ต่างแยกวงกันออกไป กบ ได้เป็นศิลปินเดี่ยวและออกอัลบั้มเดี่ยวของตนเองออกมา 2 ชุด ได้แก่อัลบั้ม Exit กับค่ายจีนี่ เรคคอร์ด และอัลบั้ม หนึ่งเดียว กับค่ายอัพจี 

โดยนอกจากกบ แท็กซี่ จะมีบทบาทในฐานะนักร้อง นักดนตรีแล้ว ยังทำงานเบื้องหลังในฐานะเป็นผู้แต่งทำนอง และเรียบเรียงเพลงให้กับศิลปินต่าง ๆ

ประวัติ
ระหัส ราชคำ หรือ กบ เกิดเมื่อวันที่ 9 พฤษภาคม พ.ศ. 2511 ที่อำเภอเมืองพิษณุโลก จังหวัดพิษณุโลก โดยเริ่มเข้ารับการศึกษาในระดับชั้นอนุบาลและชั้นประถมที่โรงเรียนโรจนวิทย์ และจบชั้นมัธยมศึกษาตอนต้นที่โรงเรียนพิษณุโลกพิทยาคม ก่อนจะศึกษาต่อในระดับ ปวช. สาขาช่างไฟฟ้ากำลัง ที่วิทยาลัยเทคนิคพิษณุโลก

ในช่วงอยู่ในวัยเรียน กบชื่นชอบการเล่นกีฬาเทเบิลเทนนิสเป็นอย่างมาก และเล่นอย่างจริงจังจนถึงขนาดเป็นแชมป์ของโรงเรียนและได้เป็นตัวแทนของโรงเรียนแข่งขันในระดับต่าง ๆ ต่อมาเริ่มมีความสนใจในดนตรีและหัดเล่นกีตาร์ โดยได้ตั้งวงดนตรีของตัวเองตระเวนเล่นตามสถานที่ต่าง ๆ จนเข้าเรียนระดับปวช. จึงได้เล่นประจำตอนกลางคืน และเมื่อจบจากวิทยาลัยเทคนิคพิษณุโลก จึงเลือกเป็นนักดนตรีอาชีพเล่นดนตรีประจำตามจังหวัดต่าง ๆ ทั้งพิษณุโลก, สุโขทัย, พิจิตร จนกระทั่งได้มาเล่นประจำที่จังหวัดขอนแก่น

โดยขณะที่เล่นดนตรีประจำอยู่ที่ขอนแก่น กบได้รับคำชักชวนจาก อิทธิพล เสนีย์วงศ์ ณ อยุธยา หรือ เวสป้า อาร์สยาม บุตรชายของยงยุทธ เชี่ยวชาญชัย อดีตนักร้องลูกทุ่งชื่อดังซึ่งเป็นเพื่อนในสมัยเรียนมัธยมที่โรงเรียนพิษณุโลกพิทยาคม โดยขณะนั้นเวสป้า ได้ทำงานเบื้องหลังให้กับค่ายอาร์เอส จึงได้ชักชวนกบให้มาทำงานด้านการแต่งทำนองและเรียบเรียงเพลงให้กับทางอาร์เอส โปรโมชั่น

ในช่วงที่ทำงานให้กับอาร์เอส (RS Public Company) กบมีผลงานการแต่งทำนองและเรียบเรียงเพลงให้กับศิลปินในค่ายเช่นเพลง มันเหงา ขับร้องโดยธรรพ์ณธร ปาลกะวงศ์ ณ อยุธยา , เพลง พิษซ่า ของวงปลื้ม

ผลงาน
 ร่วมกับวงแท็กซี่
 Taxi (กันยายน พ.ศ. 2544)
 ท-0002 (กรกฎาคม พ.ศ. 2545)
 Full Option (กันยายน พ.ศ. 2546)
 เพลง ขอโทษนะคนดี (รวมศิลปิน อัลบั้ม The Family พ.ศ. 2547)
 เปิดประทุน (อัลบั้มพิเศษ พ.ศ. 2547)
 2548 (พฤศจิกายน พ.ศ. 2547)
 4+1 (พฤศจิกายน พ.ศ. 2548)

 อัลบั้มเดี่ยว
 Exit (กุมภาพันธ์ พ.ศ. 2550)
 หนึ่งเดียว (มีนาคม พ.ศ. 2554)

 ซิงเกิล
 ฝนพรำ...จำขึ้นใจ (มกราคม พ.ศ. 2557 ประกอบละครในม่านเมฆ)

 ร่วมร้องในอัลบั้มอื่น ๆ
 อยากเด็ดดอกฟ้า (รวมศิลปิน, อัลบั้ม 2 ทศวรรษ สลา คุณวุฒิ ชุดที่ 1 ด้วยรักจากพี่น้อง พ.ศ. 2546)
# อำเภอกำปงเสียม
กำปงเสียม ("ท่าเรือสยาม") เป็นอำเภอที่ตั้งอยู่ในจังหวัดกำปงจาม ประเทศกัมพูชา ตั้งอยู่ล้อมรอบเมืองกำปงจาม ศูนย์กลางการปกครองของอำเภอกำปงเสียมตั้งอยู่ไม่ไกลจากเมืองกำปงจามใน Ampil Leu Village, Ampil Commune ไปทางตะวันตกประมาณ 3 กิโลเมตรจากศูนย์กลางของเมืองกำปงจามบนทางหลวงหมายเลข 7 และอยู่ห่างจากพนมเปญโดยถนนประมาณ 120 กิโลเมตร และมีอาณาเขตส่วนใหญ่ติดต่อกับฝั่งตะวันตกของแม่น้ำโขง

ในเดือนกุมภาพันธ์ พ.ศ. 2550 กองกำลังสันติภาพสหรัฐอเมริกาได้ส่งอาสาสมัคร 29 นายเข้าประจำการในอำเภอกำปงเสียม ซึ่งการส่งอาสาสมัครในครั้งนี้เป็นสัญลักษณ์แห่งการเริ่มภารกิจของกองกำลังสันติภาพเป็นครั้งแรกในประเทศกัมพูชา โดยระหว่างการเข้าประจำการเป็นเวลาเก้าสัปดาห์ในอำเภอกำปงเสียมนั้น กลุ่มอาสาสมัครจากซานฟรานซิสโกก็ได้ศึกษาภาษาเขมร รวมทั้งปรับตัวให้เข้ากับชีวิตของท้องถิ่น พยายามกินบึ้งทอดเป็นอาหาร และเริ่มสอนภาษาอังกฤษให้แก่คนในท้องถิ่น
# นาล็อกโซน
นาล็อกโซน (Naloxone) หรือชื่อทางการค้าคือ นาร์คัน (Narcan) เป็นยาต้านโอปิออยด์ ใช้รักษาอาการที่เกิดจากการรับสารโอปิออยด์เกินขนาด ทั้งนี้ อาจมีการใส่นาล็อกโซนในเม็ดเดียวกันกับยาประเภทโอปิออยด์ เพื่อลดความเสี่ยงที่จะเกิดการเสพติดโอปิออยด์ การใช้นาล็อกโซนโดยการฉีดเข้าหลอดเลือดดำจะออกฤทธิภายใน 2 นาที, การฉีดเข้ากล้ามเนื้อจะออกฤทธิใน 5 นาที นอกจากนี้ยังสามารถรับยาได้โดยการสูดดมละออง เมื่อรับนาล็อกโซนแล้วจะออกฤทธิไปราวครึ่งชั่วโมงถึงหนึ่งชั่วโมง โดยส่วนมากแล้ว ผู้ป่วยจำเป็นต้องรับนาล็อกโซนหลายครั้งเนื่องจากโอปิออยด์มีฤทธิที่แรงกว่า

การใช้นาล็อกโซนในผู้ที่เสพติดโอปิออยด์ อาจทำให้เกิดอาการจากการขาดยา ซึ่งรวมถึง กระสับกระส่าย, อยู่ไม่สุข, คลื่นไส้, อาเจียน, ชีพจรเต้นเร็ว และเหงื่อออก เพื่อป้องกันอาการข้างเคียงเหล่านี้ จึงจำเป็นต้องให้รับนาล็อกโซนในปริมาณที่น้อยๆแต่บ่อยๆแทน ยานี้ควรใช้อย่างระมัดระวังในผู้ป่วยโรคหัวใจ ยานี้ปลอดภัยสำหรับสตรีมีครรภ์

นาล็อกโซนได้รับการจดสิทธิบัตรในปี ค.ศ. 1961 และได้รับการรับรองให้เป็นยาต้านโอปิออยด์ในค.ศ. 1971 นาล็อกโซนได้ขึ้นทะเบียนเป็นยาหลักขององค์การอนามัยโลก ปัจจุบันมีวางจำหน่ายเป็นยาสามัญ
อ้างอิง
# ปฏิบัติการทันเนนแบร์ก
ปฏิบัติการทันเนนแบร์ก  เป็นรหัสนามของหนึ่งในการปฏิบัติการสังหารหมู่โดยนาซีเยอรมนีที่ได้ถูกนำไปใช้ในชาติโปแลนด์ในช่วงการเปิดฉากของสงครามโลกครั้งที่สองในทวีปยุโรป เป็นส่วนหนึ่งของเจเนรัลพลันโอสท์ (Generalplan Ost) สำหรับการตั้งรกรากทางตะวันออกของเยอรมัน การยิงเป้าได้ถูกดำเนินการด้วยการใช้รายชื่อในการเนรเทศ (Sonderfahndungsbuch Polen) รวบรวมโดยตำรวจลับ เกสตาโปในช่วงสองปีก่อนการโจมตีในปี ค.ศ. 1939.

รายชื่อลับสุดยอดได้มีการระบุถึงจำนวนของชนชั้นสูงของชาวโปลแลนด์ได้มากว่า 61,000 สมาชิก: ซึ่งมีทั้งนักเคลื่อนไหว, ปัญญาชน, นักศึกษา, นักบวช, นักแสดง, อดีตเจ้าหน้าที่และอื่น ๆ ที่จะถูกกักตัวหรือยิงทิ้ง ส่วนสมาชิกของชนกลุ่มน้อยชาวเยอรมันที่อาศัยในประเทศโปแลนด์ได้คอยช่วยเหลือในการเตรียมรายชื่อUnternehmen Tannenberg - August 1939: Wie der SD den Überfall auf Polen vorbereitete (III) bei wissen.spiegel.de (PDF file, direct download).  ได้มีการประเมินว่า มีจำนวนชาวเยอรมัน 2 หมื่นคนที่อาศัยอยู่ในโปแลนด์เป็นองค์กรที่เกี่ยวข้องในรูปแบบต่าง ๆ ของการบ่อนทำลาย

ปฏิบัติการทันเนนแบร์กได้รับการติดตามอย่างใกล้ชิดโดย Intelligenzaktion ในช่วงระยะที่สองของ Unternehmen Tannenberg ภายใต้การดูแลโดย Sonderreferat ของไฮดริชจากเบอร์ลิน มันได้ใช้เวลาจนกระทั่งเดือนมกราคม ค.ศ. 1940. เฉพาะในโพเมราเนีย ชาวโปแลนด์จำนวน 36,000-42,000 คน รวมทั้งเด็กถูกฆ่าตายก่อนจะจบลงในปี ค.ศ. 1939
# สืบ ล่า ท้าความจริง
สืบ ล่า ท้าความจริง  เป็นละครโทรทัศน์ที่กล่าวถึงการสืบคดีฆาตกรรมปริศนาที่เต็มไปด้วยความซับซ้อน ซ่อนเงื่อนมากมาย ออกอากาศทางช่อง โมโน 29  ออกอากาศ ทุกวันจันทร์-ศุกร์ เวลา 04:00 น. เริ่มออกอากาศตอนแรกในวันที่ 26 กรกฎาคม พ.ศ. 2560 ต่อจากละครเรื่อง Remote Survival ภาพจริงท้าความตาย

เนื้อเรื่อง
เนื้อเรื่องของละครเรื่องนี้ กล่าวถึงเรื่องราวของปรากฎการณ์ที่เก่าแก่เกี่ยวกับเรื่องราวลี้ลับอันเป็นตำนาน ไม่ว่าจะเป็น เรื่องเหนือธรรมชาติที่ยังคงไม่มีหลักฐานยืนยันและข้อพิสูจน์ เรื่องราวลี้ลับ เรื่องผี ที่จะรวบรวมมาให้คุณได้ชม มาดูกันว่า ในที่สุด พวกเขาจะสามารถพิสูจน์เรื่องราวลึกลับเหล่านี้ได้หรือไม่

นักแสดง
# จอห์นนี่ เทส
จอห์นนี่ เทส  เป็นการ์ตูนทีวีแอนิเมชันของประเทศสหรัฐอเมริกา และแคนาดา ฉายตอนแรกเมื่อวันที่ 17 กันยายน พ.ศ. 2548 ถึงวันที่ 25 ธันวาคม พ.ศ. 2557 ในยุคแรก ออกอากาศทางช่อง เดอะดับเบิลยูบี (ปัจจุบันคือ ซีดับเบิลยู) และ เทเลตูน ต่อมาก็ได้ย้ายออกอากาศทางช่องการ์ตูนเน็ตเวิร์ค ส่วนในประเทศไทย ฉายทางช่องบูมเมอแรง และ ช่องทรูสปาร์ก

ตัวละคร
ตัวละครหลัก
 โจนาธาน "จอห์นนี่" เทส 
 ดุ๊กกี้ 
 The Test Twins
 ซูซาน เทส 
 แมรี่ เทส 

ตัวละครรอง
วายร้าย
ยูจีน "บลิง-บลิง บอย" แฮมิลตัน
# ศึกวันดวลเพลง สงครามแชมป์เด็ก
รายการ ศึกวันดวลเพลง สงครามแชมป์เด็ก เป็นรายการประกวดร้องเพลงลูกทุ่งสำหรับเด็ก โดยออกอากาศทุกวันเสาร์ - อาทิตย์ เวลา 17.00 - 18.00 น.ทาง ช่องวัน 31 ออกอากาศตั้งแต่วันเสาร์ที่ 1 กรกฎาคม - 30 กรกฎาคม 2560 ผลิตโดย บริษัท เดอะวันเอ็นเตอร์ไพรส์ จำกัด และ บริษัท มีมิติ จำกัด ผู้ดำเนินรายการ ภคชนก์ โวอ่อนศรี (แฟรงค์) เป็นการนำเอาแชมป์ของศึกวันดวลเพลง เด็ก มาแข่งขันเพื่อค้นหาแชมป์เหนือแชมป์ ชิงเงินรางวัล 200,000 บาท

 กติกาการแข่งขัน 

 รอบแรก 
แชมป์ทั้ง 12 คนของศึกวันดวลเพลง เด็ก จะมาจับประกบคู่แข่งขัน โดยแข่งแบบน็อคเอาท์ ในรูปแบบที่คล้ายกับ ศึกวันดวลเพลง สงครามแชมป์ แต่ที่ต่างกันคือ จะไม่แบ่งเป็นสาย จะจับสลากทั้ง 12 คนเป็นทั้งหมด 6 คู่ โดยทางรายการจะให้เตรียมเพลงทั้งหมด 6 เพลง ซึ่งเพลงใดที่ได้นำมาแข่งขันแล้ว จะไม่สามารถนำกลับมาใช้ในรอบต่อไปอีก ผู้ที่กรรมการให้ชนะ 2 ใน 3 เสียงจะเป็นผู้ชนะ เข้าสู่รอบที่ 2 ต่อไป

 รอบที่ 2 

 รอบชิงชนะเลิศ 

 การแข่งขันศึกวันดวลเพลง สงครามแชมป์เด็ก 

 รอบแรก 
คู่ที่ผู้เข้าแข่งขันที่ร้องก่อนผู้เข้าแข่งขันที่ร้องหลังผลการตัดสินของกรรมการผู้ที่เข้ารอบชื่อสถานะเพลงที่ใช้ประกวดชื่อสถานะเพลงที่ใช้ประกวดรุ่งฝนจิ้งหรีดขาว1ด.ญ.อรลลินทร์ ปุญยวัฒนานนท์ (น้องมิกิ)แชมป์ 6 สมัยช้ำกว่าเดิม (คัฑลียา มารศรี)ด.ช.พีรสันต์ บุญท้าว (น้องนนท์)แชมป์ 2 สมัยบังเอิญมีหัวใจ (ไผ่ พงศธร)มิกิมิกิมิกิมิกิ2ด.ญ.พัทธ์ธีรา แตงจุ้ย (น้องกะรัต)แชมป์ 6 สมัยอยากหลับดาในอ้อมกอดเธอ (ตั๊กแตน ชลดา)ด.ช.ทำนุรัตน์ ทับทิมงาม (น้องปัณณ์ ปัณณ์)แชมป์ 2 สมัยรักแท้บ่ได้แปลว่าโง่ (ไผ่ พงศธร)กะรัตปัณณ์ ปัณณ์กะรัตกะรัต3ด.ญ.ทิพานันท์ พลพุทธา (น้องหลิงหลิง)แชมป์ 6 สมัยกอดคนนอกใจ (ศิริพร อำไพพงษ์)ด.ญ.ปฏิมา สำเร็จ (น้องพอใจ)แชมป์ 1 สมัยคิดถึงจริงหรือคะ (อัมพร แหวนเพชร)พอใจพอใจพอใจพอใจ4ด.ญ.พรพรรษา ประสิทธิทอง (น้องชมพู่)แชมป์ 3 สมัยโรงแรมใจ (กิ่งแก้ว ศรีสาคร)ด.ญ.สุกานดา รัตนานนท์ (น้องมายด์)แชมป์ 1 สมัยน้ำตาจระเข้ (คัฑลียา มารศรี)ชมพู่ชมพู่ชมพู่ชมพู่5ด.ญ.ศลิษา สืบสาย (น้องปอย)แชมป์ 1 สมัยนาทีเดียวเพื่อรัก ทั้งชีวิตเพื่อลืม (ตั๊กแตน ชลดา)ด.ญ.พิลันยา สหวงษ์วัฒนา (น้องรันย่า)แชมป์ 4 สมัยO.K. บ่อ้าย (ข้าวทิพย์ ธิดาดิน)รันย่าปอยปอยปอย6ด.ช.ชลแดน ค้อลมัย (น้องฟาดิ้นท์)แชมป์ 3 สมัยผู้สาวขาเลาะ (ลำไย ไหทองคำ)ด.ญ.ณัฏฐณิชา สีโท (น้องนะโม)แชมป์ 5 สมัยน้ำตาจระเข้ (คัฑลียา มารศรี)ฟาดิ้นท์ฟาดิ้นท์ฟาดิ้นท์ฟาดิ้นท์

 รอบที่ 2
# หนุมาน สงครามมหาเทพ
หนุมาน สงครามมหาเทพ  เป็นละครโทรทัศน์ที่กล่าวถึงสงครามครั้งสำคัญในวรรณกรรมเรื่องยิ่งใหญ่ รามายณะ ที่กล่าวการยกทัพของพระรามกับพญาทศกัณฐ์ เพื่อชิงเอานางสีดาคืนมา โดยเรื่องนี้จะเน้นตัวละคร หนุมาน เป็นตัวละครหลัก นำแสดงโดย นิรภัย วัทวา, กากัน มาลิค ออกอากาศทาง ช่อง 8 ออกอากาศ ทุกวันจันทร์-ศุกร์ เวลา 19.00 น. เริ่มออกอากาศตอนแรกวันที่ 7 สิงหาคม พ.ศ. 2560

เนื้อเรื่อง
ละครเรื่องนี้จะบอกเล่าเรื่องราวความรักอันยิ่งใหญ่ระหว่างพระรามซึ่งก็คือพระนารายณ์ผู้อวตารลงมาเกิดยังโลกและพระชายาของพระองค์นามว่าพระลักษมีซึ่งอวตารลงมาเกิดเป็นนางสีดา เพื่อมาเป็นคู่ครองของพระราม โดยเรื่องนี้ ได้เล่าเรื่องผ่านมุมมองของหนุมานยอดทหารเอกที่มีความซื่อสัตย์เป็นเลิศ เมื่อเกิดสงครามระหว่างมนุษย์และยักษ์ หนุมานนี่เองที่เป็นทหารคนสำคัญ และอยู่เบื้องหลังชัยชนะของพระราม ที่พาให้ผู้คนซาบซึ้งในความซื่อสัตย์ระหว่างพระรามกับหนุมานที่จารึกเป็นตำนานอันยิ่งใหญ่มาจนถึงทุกวันนี้

นักแสดงนำ
 นิรภัย วัทวา รับบท หนุมาน
 กากัน มาลิค  รับบท พระนารายณ์/พระราม/พระกฤษณะ
 เทปรีนา ชาตเตอร์จี รับบท พระลักษมี/นางสีดา/พระนางรุกมินี/พระแม่กาลี 
พระพรต
พระสัตรุต
ทัชชา ทัลวี รับบท ฤๅษีวาลมิกิ
 ชีนา มาจัจ รับบท นาคิน
 อันคัว เวอร์มา/อรุณ มันโดรา รับบท พระลักษมณ์ 
 วิกรม ชาร์มา รับบท สุครีพ 
 อมิต เมหรา รับบท พระศิวะ
 ปรียันกา ซินห์ รับบท พระแม่ปาราวตี/พระสตี
 อิซาน บานุชาลี รับบท หนุมานน้อย (มารุติ)

ข้อมูลการออกอากาศและการเลื่อนออกอากาศ

(งดออกอากาศตั้งแต่วันที่ 2 - 26 ตุลาคม พ.ศ. 2560)
# ประเทศกรันโกลอมเบีย
กรันโกลอมเบีย (,) มีชื่ออย่างเป็นทางการว่า สาธารณรัฐโคลอมเบีย  เป็นชื่อที่นักประวัติศาสตร์ใช้เรียกรัฐ (ซึ่งในขณะนั้นมีชื่อเรียกว่า โคลอมเบีย) ซึ่งครอบคลุมพื้นที่ส่วนใหญ่ทางตอนเหนือของอเมริกาใต้และตอนใต้ของอเมริกากลางระหว่าง ค.ศ. 1819–1831 รัฐนี้รวมดินแดนของโคลอมเบีย เอกวาดอร์ ปานามา และเวเนซุเอลาในปัจจุบัน และบางส่วนของภาคเหนือของเปรูและภาคตะวันตกเฉียงเหนือของบราซิล ชื่อ กรันโกลอมเบีย ใช้ในเชิงประวัติศาสตร์เพื่อแยกความแตกต่างจาก สาธารณรัฐโคลอมเบีย ในปัจจุบัน ซึ่งยังเป็นชื่อทางการของรัฐในอดีตด้วย

ในช่วงเวลาของการก่อตั้ง กรันโกลอมเบียเป็นประเทศที่ทรงเกียรติภูมิสูงสุดในฮิสแปนิกอเมริกา จอห์น ควินซี แอดัมส์ รัฐมนตรีว่าการกระทรวงการต่างประเทศสหรัฐ (ต่อมาเป็นประธานาธิบดีสหรัฐ) กล่าวอ้างว่ากรันโกลอมเบียเป็นหนึ่งในประเทศที่มีอำนาจมากที่สุดในโลก. เกียรติภูมินี้ (ซึ่งสมทบเข้ากับความสำเร็จส่วนตัวของซิมอน โบลิบาร์) ก่อให้เกิดการเคลื่อนไหวเพื่อเอกราชในคิวบา สาธารณรัฐโดมินิกัน และปวยร์โตรีโกที่ปรารถนาจะสร้างรัฐสมทบกับสาธารณรัฐนี้

แต่การรับรองความชอบธรรมของรัฐกรันโกลอมเบียในระดับนานาชาติสวนทางกับจุดยืนของยุโรปที่คัดค้านเอกราชของรัฐในทวีปอเมริกา ออสเตรีย ฝรั่งเศส และรัสเซียจะรับรองเอกราชของรัฐในทวีปอเมริกาก็ต่อเมื่อรัฐใหม่เหล่านั้นยอมรับพระมหากษัตริย์จากราชวงศ์ยุโรปเท่านั้น นอกจากนี้ กรันโกลอมเบียและมหาอำนาจระหว่างประเทศยังไม่ลงรอยกันในเรื่องการขยายดินแดนและพรมแดนของกรันโกลอมเบีย

กรันโกลอมเบียได้รับการประกาศจัดตั้งผ่านกฎหมายพื้นฐานแห่งสาธารณรัฐโคลอมเบียซึ่งตราขึ้นระหว่างการประชุมใหญ่แห่งอังโกสตูรา (ค.ศ. 1819) แต่ยังไม่มีผลบังคับจนกระทั่งการประชุมใหญ่แห่งกูกูตา (ค.ศ. 1821) ได้ประกาศใช้รัฐธรรมนูญแห่งกูกูตา

กรันโกลอมเบียได้รับการจัดตั้งเป็นรัฐเดี่ยวแบบรวมศูนย์อำนาจปกครอง ตลอดการดำรงอยู่ของสาธารณรัฐมีร่องรอยความขัดแย้งระหว่างผู้สนับสนุนรัฐบาลแบบรวมศูนย์ที่มีระบบประธานาธิบดีเข้มแข็งกับผู้สนับสนุนรัฐบาลแบบสหพันธรัฐที่มีการกระจายอำนาจ ในขณะเดียวกันยังเกิดความแตกแยกทางการเมืองระหว่างผู้สนับสนุนรัฐธรรมนูญแห่งกูกูตา กับอีกสองกลุ่มที่พยายามให้มีการยกเลิกรัฐธรรมนูญ ไม่ว่าจะเพื่อสนับสนุนการแตกกรันโกลอมเบียออกเป็นสาธารณรัฐที่เล็กกว่า หรือเพื่อสนับสนุนการคงสหภาพไว้แต่ให้มีระบบประธานาธิบดีที่แข็งแกร่งยิ่งขึ้น ฝ่ายที่สนับสนุนการปกครองตามรัฐธรรมนูญมีรองประธานาธิบดีฟรันซิสโก เด เปาลา ซันตันเดร์ เป็นผู้นำ ในขณะที่ฝ่ายที่สนับสนุนการสร้างระบบประธานาธิบดีที่เข้มแข็งมีประธานาธิบดีซิมอน โบลิบาร์ เป็นผู้นำ ทั้งสองเคยเป็นพันธมิตรกันในสงครามต่อต้านการปกครองของสเปน แต่เมื่อถึง ค.ศ. 1825 ความเห็นต่างของพวกเขาได้กลายเป็นเรื่องสาธารณะและเป็นส่วนสำคัญของความไม่มั่นคงทางการเมืองนับจากปีนั้นเป็นต้นมา

กรันโกลอมเบียถูกยุบเลิกใน ค.ศ. 1831 เนื่องจากความแตกต่างทางการเมืองที่เกิดขึ้นระหว่างผู้สนับสนุนระบอบสหพันธรัฐกับผู้สนับสนุนระบบศูนย์รวมอำนาจปกครอง เช่นเดียวกับความตึงเครียดในระดับภูมิภาคในหมู่ประชาชาติที่รวมกันเป็นสาธารณรัฐ กรันโกลอมเบียแตกออกเป็นรัฐผู้สืบสิทธิ์โคลอมเบีย เอกวาดอร์ และเวเนซุเอลา ส่วนปานามาแยกตัวจากโคลอมเบียใน ค.ศ. 1903 เนื่องจากกรันโกลอมเบียมีอาณาเขตส่วนใหญ่สอดคล้องกับเขตอำนาจดั้งเดิมของอดีตเขตอุปราชแห่งนิวกรานาดา กรันโกลอมเบียจึงอ้างกรรมสิทธิ์เหนือชายฝั่งโมสกิโตซึ่งเป็นชายฝั่งแคริบเบียนของนิการากัว
# ตูย์เลนี
ตูย์เลนี  เป็นเกาะที่ไม่มีคนอาศัยในทะเลแคสเปียน โดยเกาะนี้อยู่ห่างจากเมืองจวนพิลไปทางตะวันออก 47 ก.ม.Ostrov Tyuleniy RS - EVS-Islands

 ภูมิศาสตร์ 
เกาะนี้มีคาวมยาง 10 ก.ม. ยาว 6 ก.ม. และมีสถานีตรวจสภาพอากาศตั้งอยู่Ostrov Tyuleny - Map

บนเกาะแห่งนี้มีแมวน้ำแคสเปียนจำนวนมาก จึงทำให้ชื่อของเกาะนี้ในภาษารัสเซียคือแมวน้ำ ประกอบกับพื้นที่ของเกาะแห่งนี้บางส่วนเป็นหนองเป็นบึงและดินที่มีลักษณะเฉอะแฉะทำให้บนเกาะแห่งนี้มีนกจำนวนมาก

เกาะแห่งนี้อยู่ในพื้นที่ของสาธารณรัฐดาเกสถานจึงทำให้เกาะนี้เป็นพื้นที่ของประเทศรัสเซีย

 สมุดรูปภาพ
# โคลปีนา
โคลปีนา  เป็นเกาะที่ใหญ่ที่สุดในทะเลสาบปัสคอฟ (ส่วนใต้ของทะเลสาบไปปัส) เกาะแห่งนี้เคยเป็นส่วนหนึ่งของ Kulje Parish เทศมณฑลเปตเซรี ประเทศเอสโตเนียตั้งแต่ ค.ศ. 1920–1944 ปัจจุบันอยู่ในพื้นที่อำเภอเปร์โชร์สกี แคว้นปัสคอฟ ประเทศรัสเซีย

หลังจากประเทศเอสโตเนียถูกผนวกเข้ากับสหภาพโซเวียตใน .ค.ศ. 1940 เกาะแห่งนี้ก็ตกเป็นของสหพันธ์สาธารณรัฐสังคมนิยมโซเวียตรัสเซียใน ค.ศ. 1944 และตกเป็นของรัสเซียหลังจากสหภาพโซเวียตล่มสลายลง

เกาะแห่งนี้มีพื้นทีประมาณ
# การโอนผ่านยุคหลังโซเวียตของยูเครน
การโอนผ่านยุคหลังโซเวียตของยูเครน เป็นยุคโอนผ่านระหว่างการประกาศเอกราชของยูเครนจากสหภาพโซเวียตในปี 1991 จนถึงการประกาศใช้รัฐธรรมนูญ ในปี 1996 โดยหลังจากที่รัฐธรรมนูญประกาศใช้ ประเทศจึงมีชื่อเรียกอย่างเป็นทางการคือ "ยูเครน" แทนที่ "สาธารณรัฐยูเครน"
# ระเบียบใหม่ (ลัทธินาซี)
ระเบียบใหม่  หรือ ระเบียบใหม่แห่งยุโรป  เป็นคำสั่งทางการเมืองซึ่งนาซีเยอรมนีต้องการจะใช้กับพื้นที่ที่ยึดครองได้และอยู่ภายใต้อำนาจปกครอง การจัดระเบียบใหม่ได้เริ่มขึ้นตั้งแต่ก่อนสงครามโลกครั้งที่สองจะเกิดขึ้น แต่ได้รับการประกาศสู่สาธารณชนโดยอดอล์ฟ ฮิตเลอร์ในปี ค.ศ. 1941 :

ด้วยเหนือสิ่งอื่นใด,ได้นำไปสู่การสร้างรัฐของเชื้อชาติกลุ่มเยอรมันที่ได้ถูกสร้างขึ้นตามอุดมการณ์ของนาซีเพื่อให้ความมั่นใจว่า อำนาจสูงสุดของเชื้อชาติปกครองแห่งอารยัน-นอร์ดิก,ได้ขยายอาณาเขตขนาดใหญ่ไปยังดินแดนยุโรปตะวันออกจนกระทั่งการตั้งรกรากด้วยผู้ตั้งถิ่นฐานของชาวเยอรมัน,การทำลายล้างชีวิตของชาวยิวและอื่นๆได้ถึอว่า "ไม่คู่ควรการมีชีวิตอยู่",และได้ทำการกำจัด,ขับไล่เนรเทศ,หรือจับให้มาเป็นทาสต่อชนหมู่มากของชาวสลาฟและอื่นๆที่ได้ถูกพิจารณาว่า "ชนเผ่าชั้นต่ำต้อย". ความปรารถนาของนาซีเยอรมนีต่อลัทธิการขยายดินแดนอย่างหัวรุนแรงซึ่งเป็นหนึ่งในสาเหตุสำคัญที่สุดของสงครามโลกครั้งที่สอง.

นักประวัติศาสตร์ได้มีการแบ่งแยกเป้าหมายสูงสุด,บางคนมีความเชื่อว่า ได้ถูกจำกัดเฉพาะแค่การครอบครองยุโรปของนาซีเยอรมนี.ในขณะที่คนอื่นๆได้ยืนยันว่า เป็นการก้าวกระโดดของการพิชิตโลกในที่สุดและการจัดตั้งรัฐบาลโลกภายใต้การควบคุมของเยอรมัน.
# Stellar
Stellar อาจหมายถึง
 Stellar (วงดนตรีเกาหลี)
 Stellar (โปรโตคอล)